Ştefan Dascălu, cercetător la Universitatea Oxford, despre vaccinul de la AstraZeneca: "Este o abordare diferită".
Vaccinul Oxford-AstraZeneca a fost aprobat pentru utilizare în Marea Britanie. Marea Britanie a comandat 100 de milioane de doze de la producătorul AstraZeneca.
Mai facem un pas în combaterea pandemiei de coronavirus. Vaccinul AstraZeneca a fost aprobat de urgență în Marea Britanie. E un moment de cotitură, ce va duce la o extindere masivă a campaniei de imunizare în UK.E al doilea vaccin aprobat în Marea Britanie, după ce la începutul lunii decembrie cel de la Pfizer – BioNTech a primit undă verde. În noiembrie, Universitatea Oxford anunța că vaccinul dezvoltat de ei împreună cu AstraZeneca are o eficiență de doar 70%. Cu toate acestea, serul lor e mult mai ieftin. În plus, e mai ușor de depozitat și de transportat decât cele de la Pfizer și Moderna.Ștefan Dascălu e cercetător în imunologie la Universitatea Oxford și poate oferi cele mai importante detalii."Vaccinul respectiv este binevenit în contextul actual, comparativ cu celelalte vaccinuri este o abordare diferită, nu este pe bază de ARN mesager,este pe bază de un un alt tip de virus care conține o componentă a virusului SARS-CoV-2 și o exprimă în celulele noastre practic mimând o infecție în momentul în care noi contractăm boala respectivă".